*Likumprojekts*

**Grozījumi likumā "Par tautas nobalsošanu, likumu ierosināšanu un Eiropas pilsoņu iniciatīvu"**

Izdarīt likumā "Par tautas nobalsošanu, likumu ierosināšanu un Eiropas pilsoņu iniciatīvu" (Latvijas Republikas Saeimas un Ministru Kabineta Ziņotājs, 1994, 9. nr.; 1995, 17. nr.; 1998, 19. nr.; 2003, 12., 19. nr.; 2006, 10. nr.; 2008, 7., 16. nr.; 2009, 8. nr.; Latvijas Vēstnesis, 2012, 160., 186. nr.; 2013, 191. nr.; 2014, 80. nr.; 2019, 45. nr.; 2020, 119A. nr.) šādus grozījumus:

1. 22. pantā:

izslēgt otrajā daļā vārdus "bāriņtiesā, kura veic notariālas darbības,";

izteikt trešo daļu šādā redakcijā:

"(3) Maksu par paraksta apliecināšanu saistībā ar parakstu vākšanu par likumprojektu vai [Satversmes](https://likumi.lv/ta/id/57980-latvijas-republikas-satversme) grozījumu projektu pašvaldības institūcijā nosaka, ņemot vērā paraksta apliecināšanas tiešās administratīvās izmaksas, taču ne lielāku par atlīdzības taksi, kas noteikta zvērinātiem notāriem par paraksta īstuma apliecināšanu šajā likumā noteiktajā gadījumā."

2. 25.5 pantā:

izslēgt otrajā daļā vārdus "bāriņtiesā, kura veic notariālas darbības,";

izteikt trešo daļu šādā redakcijā:

"(3) Maksu par paraksta apliecināšanu saistībā ar parakstu vākšanu par ierosinājumu rīkot tautas nobalsošanu par Saeimas atsaukšanu pašvaldības institūcijā nosaka, ņemot vērā paraksta apliecināšanas tiešās administratīvās izmaksas, taču ne lielāku par atlīdzības taksi, kas noteikta zvērinātiem notāriem par paraksta īstuma apliecināšanu šajā likumā noteiktajā gadījumā."

Likums stājas spēkā 2021. gada 1. janvārī.

Ministru prezidenta biedrs,

tieslietu ministrs J. Bordāns

Iesniedzējs:

Tieslietu ministrijas

valsts sekretārs R. Kronbergs